En chunto a su chermano Alberto s'aficionó a la lectura leyendo cómics y literatura popular. En l'Instituto Goya que treballaba su pai tenió como profesor a filologos de l'altaria de Francisco Ynduráin en Historia d'a Literatura u Ildefonso Manuel Gil; iste zaguero estió especialment important ta ell. Estió profesor d'amostranza meya y dimpués catedratico de Luenga Espanyola en a Universidat Autonoma de Barcelona, a on diriche o Seminario de Filolochía y Informatica. Tamién ye estau o director academico de l'Instituto Cervantes.